Aleksander U. Serigstad

Aleksander Underhaug Serigstad (født 1985) er en norsk filmregissør, filmskribent og filmkomponist. Han har sin formelle filmutdannelse fra Høgskolen i Lillehammer.

 Bakgrunn 
Serigstad fullførte masterstudiet i film- og fjernsynsvitenskap ved Høgskolen i Lillehammer i 2012, hvor han skrev en mastergrad om den norske filmregissøren Bredo Greve. Samtidig skrev og regisserte han dokumentaren Bredo Greve - Filmrebell, som er en dokumentar om Greves filmer og virke.

Han er også gitarist i det norske metalbandet The Devil's Rejects.

 Filmjunkiene 
Serigstad er en del av den norske nettserie-duoen Filmjunkiene, som anmelder B-filmer. Fra oppstarten av YouTube-kanalen i 2009 til utgangen av 2019 har han og Ivar Nikolai Fallet produsert 50 episoder. Fra 2015 til 2017 holdt Filmjunkiene den audiovisuelle film-quizen «The Filmquiz» månedlig på Filmens hus i Oslo.

Serigstad driver også Filmjunkienes filmblogg på Montages.

Filmjunkiene utvidet sin virksomhet til et produksjonsselskap i 2011, og produserte dokumentaren Bredo Greve – Filmrebell med utviklingsstøtte fra Østnorsk filmsenter. Filmen hadde premiere 24. april 2014 på den norske dokumentarfilmfestivalen i Volda, og ble senere utgitt på DVD og strømming.

 Norsk kultfilm 
I 2021 startet Serigstad opp podcasten Norsk kultfilm. Sammen med Kristian Serigstad Jensen tar han for seg norske kultfilmer, og episodene består av intervjuer av kjente og ukjente personligheter fra norsk film.

 Filmografi som regissør 
 The New Plague (2008)
 Oslo Fright Fest 2010 (2012)
 Bredo Greve – Filmrebell (2014)

 Filmografi som filmkomponist 
 Backwoods 2: The Revenge of Caleb (2007)
 Zombthology (2008)
 Bredo Greve – Filmrebell (2014)
 Troll-elgen (1927) – nyskrevet musikk (2018)

 Referanser 

 Litteratur 


 Eksterne lenker 




Kategori:Norske filmregissører
Kategori:Norske komponister
Kategori:Personer fra Kristiansand kommune
Kategori:Alumni fra Høgskolen i Lillehammer